
Προτάσεις της Κοινο_Τοπίας για προγραμματισμένα συναπαντήματα 

· Μάιος - Ιούνιος κάθε Τρίτη 7.15μμ πρόβες Χορωδιακού σχήματος Κοινο_Τοπίας
· 16 Ιουνίου Κυριακή ημερήσια εξόρμηση στις κρυφές ομορφιές του Ιονίου τα μικρά νησιά Κάλαμο και Καστό στο αγνάντι των ακτών της Ακαρνανίας και του Μύτικα.  
· 18 Ιουνίου Τρίτη στο Γαλλικό Ινστιτούτο Ελλάδος στην Πάτρα (Φιλοποίμενος 54) με αφορμή τη μέρα Μουσικής (21 Ιουνίου) και υπό τον τίτλο στο ρυθμό της αγάπης συμπράττουν καλλιτεχνικά η Χορωδία της Κοινο_Τοπίας, η μαέστρος Λίνα Γερονίκου, η πιανίστρια Κατερίνα Φιλιππάτου, η σχολή Περί χορού: "Εμμέλεια", η φιλόλογος και συγγραφέας Μαίρη Σιδηρά, και η δ/ντρια του ινστιτούτου Γεωργία Πετροπούλου Conan
· 29/6 – 3/7 Σάββατο-Τετάρτη πενθήμερη γνωριμία με τη Μύκονο και τη Δήλο, ‘‘μια κατάδυση’’ στο εξαιρετικά ενδιαφέρον ιστορικό, πολιτισμικό και ναυτικό τους παρελθόν, που δηλώνει παρόν στην αρχιτεκτονική και στα εξαιρετικά μουσεία των νησιών. Το Δημαρχείο (1780), το κτίριο ‘‘του Μαύρου’’-πρώτο σχολείο (1859), το Αρχαιολογικό Μουσείο Μυκόνου, η γραφική γειτονιά Μικρή Βενετία με τα πολύχρωμα μπαλκόνια της, η Παναγία Παραπορτιανή, η Δημοτική Πινακοθήκη, οι Μύλοι, το σπίτι της Λένας, το σπίτι του Κάστρου και ο Μύλος του Μπόνη που συναπαρτίζουν το Λαογραφικό Μουσείο Μυκόνου, το Ναυτικό Μουσείο Αιγαίου, η πολύβουη συνοικία Ματογιάννια, η Δημοτική βιβλιοθήκη στο αρχοντικό του παππού της Μαντώς Μαυρογένους αλλά και εκτός Χώρας οι παραλίες και οικισμοί Μεγάλη Άμμος, Ορνός, Ψαρρού, Πλατύς Γιαλός, Παράγκα, Παραντάιζ, Σούπερ Παραντάιζ, Αγράρι, Ελιά, Καλό Λιβάδι κ.α καθώς και στο εσωτερικό του νησιού η Άνω Μερά όπου η Μονή Παναγίας Τουρλιανής, τέλος θα περιηγηθούμε στον αρχαιολογικό χώρο της Δήλου (έναν από τους σημαντικότερους της Ελλάδας) της ιερής πολιτείας του Απόλλωνα με την Αγορά των Δηλίων, το Πρυτανείο, το Βουλευτήριο, την οικία Κλεοπάτρας, το Γυμνάσιο, τον Οίκο των Ναξίων, την οικία της Λίμνης, τη λεωφόρο των Λεόντων, την οικία των Δελφινιών, το θέατρο του 3ου π.Χ. αι., το ναό της Ίσιδας κ.α. 
· 12/6 Τετάρτη Ιούνιος Συνεδρίαση Ενεργών Μελών στον πολυχώρο της Κοινο_Τοπίας 

Πέραν των προαναφερόμενων δραστηριοτήτων 
βρίσκονται σε διερεύνηση κ’ άλλες που θα ανακοινωθούν

Κρατήσεις με προτεραιότητα και πληροφορίες για όλα τα παραπάνω από Κυριακή 26/5 στο 2610.277171 (απαντά πολλές μέρες και ώρες), στο info@koinotopia.gr και στον πολυχώρο της Κοινο_Τοπίας Καραϊσκάκη 153 (ισόγειο) στο 2610.622250 κατά το ωράριο λειτουργίας της γραμματείας Δευτέρα, Τρίτη, Τετάρτη 11-2μμ και Πέμπτη, Παρασκευή 7-9μμ 

Κάποια μέρα θα ξυπνήσεις και δε θα υπάρχει πια άλλος χρόνος για να κάνεις τα πράγματα που πάντα ήθελες. Κάν’ τα τώρα.

